ઉક્ત અરજુ કયા ખાતા હસ્તક આવી શકે તે બાબત વિચારણા કરવાની જરૂર છે. મજકૂર અરજદારનાં બાળકો અન્ન વગર રુએ છે, એવું અરજુમાં લખ્યું છે એટલે મંજૂર રહે તો અરજુ પુરવઠા વિભાગને મોકલીએ. પોતાના ટેબલ પર આવેલી અરજુઓ અન્ય વિભાગને મોકલવાની દરખાસ્ત દ્વાપરયુગના અધિકારી પણ તરત મંજૂર કરી દેતા. એટલે અરજુ ઉક્ત વિભાગમાંથી ઉક્ત વિભાગમાં આવી. અલબત્ત, આ વિભાગીય પ્રવાસ કરવામાં અરજુને થોડા દિવસો લાગ્યા.